कपड़ों की फेरी लगाने वाले मकबरा आबू निवासी 28वर्षीय आसिफ की लाश शनिवार को लोहियानगर स्थित नाले में मिली थी। आबू को बाइक से जिंदा बांधकर नाले में फेंका गया था। पानी में दम घुटने से उसकी मौत हो गई। पुलिस को एक सीसीटीवी कैमरे की फुटेज मिली थी। इसमें कुछ युवक आसिफ को ले जाते हुए अस्पष्ट तौर पर दिखाई दे रहे थे। केस पर एएसपी सतपाल अंतिल की टीम सहित क्राइम ब्रांच, रेलवे रोड और सर्विलांस सेल की टीम काम कर रही थी। मंगलवार रात रेलवे रोड थाना पुलिस ने इस सिलसिले में दो अभियुक्तों को गिरफ्तार कर लिया। प्रभारी विनोद कुमार ने बताया कि अभियुक्तों से पूछताछ चल रही है। साथ ही साक्ष्य संकलन की कार्रवाई भी की जा रही है।